Os manchús antigos yeran conoixitos como churchetz y fundoron una dinastía en China dita Chin, que fue vencita y derrocata por os mongols, que fundoron a dinastía Yuan. En tiempos d'a dinastía Ming os pueblos nomadas tunguses de Manchuria s'organizoron baixo a dinastía Qing y prenioron o nombre de manchús. Baixo a dinastía Qing os manchús consiguioron conquerir China. A dinastía Qing miraba d'evitar a inmigración china ta Manchuria, (que de feito se produciba). Quan encomenzó a ocupación rusa d'a cuenca de l'Amur habioron de permitir esta inmigración pa plenar o vueito poblacional y evitar que entrasen os rusos. Quan os chaponeses ocuporon Manchuria se produció una inmigración masiva de man d'obra chinesa.